31981R3237
L 325/25
JURNALUL OFÍCIAL AL UNIUNII EUROPENE
REGULAMENTUL (CEE) NR. 3237/81 AL COMISIEI
din 12 noiembrie 1981
de modificare a Regulamentului (CEE) nr. 1842/81 privind modalitățile de aplicare a Regulamentului (CEE) nr. 1188/81 referitor la normele generale de acordare a restituirilor ajustate pentru cerealele exportate sub forma anumitor băuturi spirtoase
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (1), modificat ultima dată de Regulamentul (CEE) nr. 1949/81 (2), în special articolul 16 alineatul (6) și articolul 24,
având în vedere Regulamentul (CEE) nr. 1188/81 al Consiliului din 28 aprilie 1981 de stabilire a normelor generale de acordare a restituirilor ajustate pentru cerealele exportate sub forma unor băuturi spirtoase, precum și a criteriilor de stabilire a valorilor acestora și de modificare a Regulamentului (CEE) nr. 3035/80 privind unele mărfuri care nu intră sub incidența anexei II la Tratat (3), în special articolul 12,
întrucât Regulamentul (CEE) nr. 1842/81 (4) al Comisiei stabilește modalitățile de aplicare privind acordarea unor restituiri pentru cerealele exportate sub forma anumitor băuturi spirtoase;
întrucât articolul 26 din Regulamentul (CEE) nr. 2730/79 (5) al Comisiei, modificat ultima dată de Regulamentul (CEE) nr. 2646/81 (6), prevede plata în avans a restituirii atunci când produsele au fost plasate într-un antrepozit cu provizii de bord; întrucât, în astfel de cazuri, antrepozitarul trebuie să se angajeze că va utiliza produsele pentru aprovizionare pe teritoriul Comunității; întrucât, din punctul de vedere al restituirii, aceste produse sunt considerate exporturi; întrucât băuturile prevăzute în Regulamentul (CEE) nr. 1842/81 trebuie să fie considerate exportate atunci când au fost plasate în astfel de depozite;
întrucât se poate întâmpla ca unele produse destinate aprovizionării să nu ajungă la destinație; întrucât, în astfel de cazuri, restituirea trebuie rambursată sau trebuie să se plătească o sumă stabilită; întrucât dispozițiile articolelor 26-29 din Regulamentul (CEE) nr. 2730/79 trebuie să se aplice acestor produse;
întrucât informațiile cele mai recente de care dispune Comisia arată că definițiile din articolul 17 din Regulamentul (CEE) nr. 1842/81 nu țin seama în suficientă măsură de practicile existente în statele membre producătoare de whisky; întrucât, în consecință, este necesară modificarea prezentului regulament;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 1842/81 se modifică după cum urmează.
1.
La articolul 12 se adaugă următorul alineat:
„(3) Produsele plasate într-un antrepozit cu provizii de bord autorizat în conformitate cu articolul 26 din Regulamentul (CEE) nr. 2730/79 sunt considerate, de asemenea, exportate.
Atunci când produsele au fost plasate în astfel de depozite dispozițiile din articolele 26-29 din regulamentul menționat anterior se aplică mutatis mutandis.”
2.
Articolul 17 se înlocuiește cu următorul text:
„Articolul 17
În sensul articolul 16:
(a)
«grain whisky» înseamnă whisky obținut din 15 % orz sau o cantitate echivalentă de malț și 85 % cereale;
(b)
«malt whisky» înseamnă whisky obținut exclusiv din malț;
(c)
«Irish Pot-still whiskey» înseamnă whisky obținut din orz și din malț, cu minimum o treime malț;
(d)
procentul diferitelor tipuri de cereale utilizate la fabricarea băuturilor spirtoase menționate în articolul 13 alineatul (2) se stabilește luând în considerare cantitățile globale ale diferitelor tipuri de cereale folosite la fabricarea băuturilor spirtoase menționate în articolul 2 din Regulamentul (CEE) nr. 1188/81.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Articolul 1 alineatul (2) se aplică de la 1 iulie 1981.
Alineatul (1) din articolul menționat se aplică, la cererea celor interesați, de la aceeași dată.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 noiembrie 1981.